फिरोजपुर-हरिद्वार ट्रेन चलाने को रेल अफसरों से मिलेंगे: क्लब
नगरकी विभिन्न धार्मिक एवं समाजसेवी संस्थाओं के प्रतिनिधियों की मीटिंग रविवार जीरा गेट में हुई। मीटिंग में शामिल विभिन्न संस्थाओं के पदाधिकारियों एवं सदस्यों ने निर्णय लिया कि दशकों से फिरोजपुर से हरिद्वार तक सीधा ट्रेन चलाने की चली रही मांग को मनवाने के लिए रेल मंडल अधिकारियों को मिला जाएगा और सांसद शेर सिंह घुबाया को अपील की जाएगी कि वह इस बार रेल बजट में इस ट्रेन की घोषणा करवा लोगों को लाभ पहुंचाएं।
फिरोजपुर वेलफेयर क्लब, खत्री वेलफेयर सभा, एकल अभियान संगठन, रोटरी क्लब कैंट के अशोक बहल, प्रवीण तलवाड़, पवन भंडारी, रवि धवन, संजीव नंदा, कुलदीप मैनी, तरसेम बेदी, गौरव बहल, प्रवीण मल्होत्रा ने कहा कि फिरोजपुर से हरिद्वार तक सीधी रेल सेवा ना होने के कारण लोगों को काफी मुश्किलों का सामना करना पड़ता है।
लोगों को बठिंडा या लुधियाना से ट्रेन चेंज कर हरिद्वार तक सफर करना पड़ता है। फिरोजपुर के अलावा गुरूहरसहाय, जलालाबाद, फाजिल्का एवं आसपास के नगरों के लोगों की हरिद्वार तक सीधा ट्रेन चलाने की मांग चली रही है। हर बार रेल विभाग अधिकारी एवं नेता बजट में इसकी घोषणा होने की संभावना बताते हैं लेकिन निराशा ही पल्ले पड़ती है।
इस बार सांसद शेर सिंह घुबाया के माध्यम से रेल विभाग अधिकारियों के समक्ष मजबूती से यह मांग रखी जाएगी। - चावला
फिरोजपुर-हरिद्वार ट्रेन चलाने की मांग करते विभिन्न संगठनांे के कार्यकर्ता
hin_Deva hin_Deva bho_Deva hin_Deva hin_Deva hin_Deva